મુંબઇઃ કોમેડિયન કપિલ શર્મા પાસે બીએમસીએના એક અધિકારીએ પાંચ લાખ રૂપિયાની લાંચ માંગી છે. ત્યારે સિસ્ટમ પર સવાલ ઉઠાવતા પીએમ મોદી પર કપિલ શર્માએ વેધક સવાલ કર્યો છે કે શું આ છે પ્રજાના અચ્છે દિન? કપિલ શર્માના મતે મુંબઇમાં તેની ઓફિસના કાગળીઓની કામગીરી માટે બીએમસીના એક અધિકારીએ પાંચ લાખ રૂપિયાની લાંચ માંગી છે. બધાને હસાવનાર કપિલ શર્મા લાંચ માંગવાને કારણે વ્યથિત છે. તેણે ટવિટર પર પીએમ મોદીને સવાલ પૂછ્યો છે કે “ક્યાં યે આપ કે અચ્છે દિન?” કપિલ શર્માએ આ મામલે બે ટવિટ કર્યા છે.